На основу Решења Општинског већа општине Бечеј, број III 02-69/2018 од 13.06.2018. године, Радна група општине Бечеј за израду Елабората о мрежи основних школа на територији општине Бечеј, дана 29.03.2019. године упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О ЕЛАБОРАТУ О МРЕЖИ ОСНОВНИХ ШКОЛА НА ТЕРИТОРИЈИ ОПШТИНЕ БЕЧЕЈ (2019-2023)**

Позивају се сва заинтересована правна и физичка лица у општини Бечеј да дају своје предлоге, примедбе и сугестије на Елаборат о мрежи основних школа на територији општине Бечеј (2019-2023).

Своје предлоге, примедбе и сугестије заинтересована јавност потребно је да достави на прописаном обрасцу који је доступан на званичној интернет страници општине Бечеј: [www.becej.rs](http://www.becej.rs), и у Услужном центру Општине Бечеј – писарница (соба број 7). Примедбе се достављају на прописаном обрасцу у писаној форми са назнаком: Радна група за израду Елабората о мрежи основних школа на територији општине Бечеј, Трг ослобођења број 2, 21220 Бечеј; непосредно преко писарнице Општинске управе општине Бечеј или електронском поштом на е-маил адресу suzana.djukic@becej.rs.

Jавна расправа трајаће 15 (петнаест ) дана и одржаће се у периоду од 30.03.2019. године до 15.04.2019. године.

Текст Елабората о мрежи основних школа на територији општине Бечеј (2019-2023) заједно са обрасцем за предлоге, примедбе и сугестије биће доступан на увид заинтересованој јавности:

* У аналогном облику у згради Општинске управе општине Бечеј,у канцеларији број 33, у периоду од 10-14 часова сваког радног дана,
* У дигиталном облику на званичној интернет адреси Општине Бечеј ([www.becej.rs](http://www.becej.rs)).

Општина Бечеј Радна група за израду

Број:III 022-11/2019 Елобората о мрежи основнох школа

Дана: 29.03.2019. године на територији општине Бечеј

Сузана Ђукић, председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_